ตำบลดอนกลอย (อำเภอพิบูลย์รักษ์)

ตำบลดอนกลอย เป็นตำบลหนึ่งในสามตำบลของอำเภอพิบูลย์รักษ์ จังหวัดอุดรธานี เดิมเป็นส่วนหนึ่งของตำบลสร้อยพร้าว (อำเภอหนองหาน)และตำบลบ้านแดง (อำเภอพิบูลย์รักษ์) ตำบลดอนกลอยเป็นประตูทางเข้าสู่อำเภอพิบูลย์รักษ์ เมื่อเดินทางมาจากอำเภอเมืองอุดรธานี ตำบลดอนกลอยอยู่ห่างจากตัวอำเภอพิบูลย์รักษ์ไปทางทิศตะวันตกเฉียงใต้ประมาณ 12กิโลเมตร

ประวัติ
ดอนกลอย แต่เดิมพื้นที่บริเวณนี้เป็นถิ่นที่อยู่ของชาวไทพวน และชาวอุบลฯ ที่อพยพมาจากเมืองหนองบัวลำภูในอดีต ต่อมา พ.ศ. 2452 เมื่อก่อตั้งมลฑลอุดรธานีได้ไม่นาน เริ่มมีผู้คนย้ายมาจากจังหวัดใกล้เคียง โดยส่วนใหญ่เลือกพื้นที่ทำกินบริเวณริมลำห้วยหลวง จนกระทั่งปี พ.ศ 2510 ดอนกลอย อยู่ในการปกครองของตำบลบ้านแดง และในปี พ.ศ 2529 ได้แยกออกจากตำบลบ้านแดง เป็นตำบลดอนกลอยจนถึงปัจจุบัน
วันที่ 25 เมษายน 2510 ตั้งตำบลบ้านแดง แยกออกจากตำบลสร้อยพร้าวประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอกุมภวาปี อำเภอหนองหาร อำเภอหนองบัวลำภู อำเภอเพ็ญ อำเภอบ้านดุง กิ่งอำเภอนากลาง และกิ่งอำเภอศรีบุญเรือง จังหวัดอุดรธานี
วันที่ 10 ตุลาคม 2529 ตั้งตำบลดอนกลอย แยกออกจากตำบลบ้านแดง และตั้งตำบลนาทราย แยกออกจากตำบลสะแบงประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอศรีธาตุ อำเภอหนองวัวซอ อำเภอสุวรรณคูหา อำเภอวังสามหมอ อำเภอน้ำโสม อำเภอหนองหาน อำเภอบ้านผือ และอำเภอหนองบัวลำภู จังหวัดอุดรธานี
วันที่ 22 เมษายน 2535 แยกพื้นที่ตำบลบ้านแดง ตำบลนาทราย และตำบลดอนกลอย อำเภอหนองหาน มาตั้งเป็น กิ่งอำเภอพิบูลย์รักษ์ ขึ้นกับอำเภอหนองหาน ประกาศกระทรวงมหาดไทย เรื่อง แบ่งเขตท้องที่อำเภอหนองหาน จังหวัดอุดรธานี ตั้งเป็นกิ่งอำเภอพิบูลย์รักษ์
 วันที่ 26 กันยายน 2540 ยกฐานะจากกิ่งอำเภอพิบูลย์รักษ์ อำเภอหนองหาน เป็น อำเภอพิบูลย์รักษ์ พระราชกฤษฎีกาตั้งอำเภอหนองปรือ อำเภอห้วยกระเจา อำเภอทรายทองวัฒนา อำเภอปางศิลาทอง อำเภอเนินสง่า อำเภอนาทม อำเภอพระพรหม อำเภอแม่วงก์ อำเภอสองแคว อำเภอบ้านใหม่ไชยพจน์ อำเภอไทยเจริญ อำเภอกาบัง อำเภอพยุห์ อำเภอเมืองจันทร์ อำเภอภูพาน อำเภอคลองหอยโข่ง อำเภอเขาฉกรรจ์ อำเภอนาวัง อำเภอพิบูลย์รักษ์ และอำเภอทุ่งศรีอุดม พ.ศ. ๒๕๔๐

อาณาเขต(ตำบล)
 ทิศเหนือ  ติดต่อกับ ตำบลบ้านแดง (อำเภอพิบูลย์รักษ์)
ทิศตะวันออก  ติดต่อกับ ตำบลสะแบง (อำเภอหนองหาน) 
ทิศตะวันตก  ติดต่อกับ ตำบลสามพร้าว  (อำเภอเมืองอุดรธานี) ตำบลนาบัว ตำบลสร้างแป้น  (อำเภอเพ็ญ)
ทิศใต้  ติดต่อกับ ตำบลบ้านแดง (อำเภอพิบูลย์รักษ์) ตำบลสะแบง (อำเภอหนองหาน)

 การปกครอง 
 การปกครองส่วนภูมิภาค 
ตำบลดอนกลอย แบ่งการปกครองออกเป็น 11 หมู่บ้านได้แก่

 หมู่ที่ 1 บ้านดอนกลอย
 หมู่ที่ 2 บ้านไทย
 หมู่ที่ 3 บ้านหว้าน
 หมู่ที่ 4 บ้านนายม
 หมู่ที่ 5 บ้านดงยางน้อย
 หมู่ที่ 6 บ้านหนองบัวสะอาด
 หมู่ที่ 7 บ้านดอนกลอยศรีวิไล
 หมู่ที่ 8 บ้านโพธิ์คำ
 หมู่ที่ 9 บ้านโนนตาล
 หมู่ที่ 10 บ้านนายม
 หมู่ที่ 11 บ้านหว้านใหญ่

 การปกครองส่วนท้องถิ่น 
ท้องที่ตำบลนาทราย ประกอบด้วยองค์กรปกครองส่วนท้องถิ่น 1 แห่ง ได้แก่
 องค์การบริหารส่วนตำบลดอนกลอย  ครอบคลุมพื้นที่ตำบลดอนกลอยทั้งตำบล

 สถานศึกษา 
โรงเรียนบ้านดอนกลอย

 อ้างอิง 

ดอนกลอย
ดอนกลอย
หมวดหมู่:อำเภอพิบูลย์รักษ์